આપણે બધા જ જાણીએ છીએ કે ટ્રાફિકભર્યા માહોલમાં ડ્રાઇવિંગ કરવું કેટલું કંટાળાજનક હોય છે. વારંવાર ગીયર બદલવો, ટ્રાફિક પોઇન્ટ પરની સ્થિતિ અનુરુપ પોતાની ડ્રાઇવિંગ પ્રતિભાને ઢાળવી વિગેરે સમસ્યા આપણને પરેશાન કરતી હોય છે. ત્યારે અચાનક તમને એવા સમાચાર સાંભળવા મળે કે તમે ડ્રાઇવિંગ સીટ પર બેસેલા હોવ પરંતુ કાર પોતાની મેળે ટ્રાફિક અનુરુપ પોતાને ઢાળી દે તો? આ વાંચીને કદાચ તમને આશ્ચર્ય થતું હશે, પરંતુ કાર નિર્માણ કરતી કંપની હુન્ડાઇ દ્વારા એક એવી ટેક્નોલોજીને ડેવલોપ કરવામાં આવી રહી છે, જે ડ્રાઇવરને પોતાની સીટ બેક કરીને રિલેક્સ થવાની તક આપશે. આ સિસ્ટમમાં ઓટોમેટિક ઇમરન્જસી બ્રેકિંગ, લેન કિપિંગ એસિસ્ટ તથા સ્માર્ટ ક્રુઝ કન્ટ્રોલ જેવા ફીચર આપવામાં આવશે.